armvectores/hy_wikipedia_2023 huggingface dataset:
Ազատություն և համաձայնություն (կուսակցություն)

Ազատություն և համաձայնություն (թուրքերեն՝ Hürriyet ve İtilâf Fırkası), իթիլաֆ, թուրքական քաղաքական կուսակցություն (իթիլաֆականներ)։ Ստեղծվել է 1911 թ.՝ 1908-ի սահմանադրության հռչակումից հետո առաջացած ընդդիմադիր մանր կուսակցությունների և խմբավորումների հիմքի վրա։ Այդ կուսակցությանը միացել են ազգային փոքրամասնությունների համարյա բոլոր քաղաքական կազմակերպությունները։ Նրանց աջակցությունը ստանալու և նրանց հետ դաշինքը պահպանելու նպատակով «Ազատություն և համաձայնություն» կուսակցությունն իր ծրագրում ներառել է ազգային մարզերի ինքնավարության և Օսմանյան կայսրության վարչական ապակենտրոնացման սկզբունքը՝ տարածքային ամբողջականության պահպանմամբ։ 1911 թ. դեկտեմբերի հրապարակված ծրագրում (71 հոդված) հռչակվում էր սահմանադրության պաշտպանություն, լիբերալ կարգերի ամրապնդում, ապակենտրոնացման և մասնավոր նախաձեռնության սկզբունքների իրականացում։ Գլխավոր նպատակը երիտթուրքերի բռնապետության տապալումն էր։
1912-13 թթ. Թուրքիայում իշխանության գլուխ կանգնած էին իթիլաֆականների աջակցությունը վայելող կառավարություններ։ 1913 թ. հունվարի 23-ի երիտթուրքերի զինված խռովությունից հետո «Ազատություն և համաձայնություն»-ը տրոհվել Է երեք մասի։ Արմատական թևը մի շարք մահափորձեր է կազմակերպել երիտթուրքերի առաջնորդների դեմ. 1913 թ. հունիսի 11-ին սպանել են մեծ վեզիր Մահմուդ Շևքեթ փաշային, որից հետո երիտթուրքերը զանգվածային հալածանք են սկսել ընդդիմության դեմ, բանտարկել 300 հայտնի գործիչների։ Առաջին աշխարհամարտի ավարտին, երբ Թալեաթի կառավարությունը հրաժարական Է տվել, իթիլաֆականների ազդեցությունը վերստին մեծացել Է։ Նրանց ստեղծած կառավարությունը Կ. Պոլիսում կազմակերպել է երիտթուրքերի դատավարությունը (1919-20 թթ.)։ Քեմալական շարժման հաղթանակից և հանրապետության հռչակումից հետո «Ազատություն և համաձայնություն»-ն ինքնալուծարվել է։
Զեխին (Բրանդենբուրգ)

Զեխին (գերմ.՝ Zechin), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Գտնվում է Գոլցովի ենթակայության տակ։ Բնակչությունը 708 մարդ է (2010 թվականի դեկտեմբերի 31–ի տվյալներով)։ Զբաղեցնում է 27,73 կմ² տարածք։ Պաշտոնական կոդը՝ 12 0 64 538։
Կոմունան ստորաբաժանվում է 3 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-09-28 at the Wayback Machine.
Սարգիս Աբովյան (այլ կիրառումներ)

Սարգիս Աբովյան անուն-ազգանունը կարող է վերաբերել հետևյալ անձանց.

Սարգիս Աբովյան (1900 - 1931), հայ դերասան, ռեժիսոր։
Սարգիս Աբովյան (1869 - 1942), հայ գյուղատնտեսական կաթի մշակման տեխնոլոգիայի և կաթնամթերքների արտադրության մասնագետ։
Տավարիս (Պարաիբա)

Տավարիս (պորտ.՝ Tavares), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սիերա դու Տեյշերիաի կազմի մեջ։ Բնակչությունը կազմում է 13 024 մարդ՝ 2006 թվականի տվյալներով։ Գրավում է 228,599 կմ2 տարածք։ Բնակչության խտությունը՝ 57,0 մարդ/կմ²։


== Պատմություն ==
Քաղաքը հիմնադրվել է 1959 թվականի նոյեմբերի 17-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 33.109.136,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.492,97 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,587 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Տավարիսի (Պարաիբա) մասին
Բաբելոնի աշտարակը (նկար)

Անվան այլ կիրառումների համար տե՛ս՝ Բաբելոնի աշտարակը (այլ կիրառումներ)Բաբելոնի աշտարակը, ֆլամանդացի նկարիչ Պիտեր Բրեյգել Ավագի 1563 թվականի նկար։ Հայտնի են նրա վրձնին պատկանող առնվազն երկու նկար այս սյուժեով։


== Ստեղծագործության նկարագիրը ==
Նկարի հիմքում Հին կտակարանից Մովսեսի առաջին գրքի Բաբելոնյան աշտարակաշինության պատմությունն է, որը մարդիկ որոշել էին կառուցել երկինք հասնելու համար։ Հակադրվելով մարդկային հպարտությանը` Աստված խառնեց նրանց լեզուները այնպես, որ նրանք, այլևս իրար չհասկանալով, ցրվեցին ողջ աշխարհով մեկ, և աշտարակի շինարարությունը մնաց անավարտ։ Այս պատմության իմաստն այն է, որ երկրային ամեն ցանկություն սին է և անիմաստ է մահկանացուների՝ Աստծո հետ համեմատվելու ցանկությունը։


== Բաբելոնի աշտարակը (Վիեննա) ==

Բրեյգելի «Բաբելոնի աշտարակը» պատկերում է ավետարանում նկարագրված խոշոր շինարարությունը` բազմաթիվ մարդկանցով և շինարարական սարքավորումներով։ Հայտնի է, որ Բրեյգելը 1553 թվականին այցելել է Հռոմ։ «Բաբելոնյան աշտարակում» հեշտությամբ ճանաչվում են Կոլիզեյի ուրվագծերը` տիպիկ հռոմեական ճարտարապետությանն առանձնահատուկ դուրս ցցված սյուներով, հորիզոնական հարթակներով և կրկնակի կամարներով։ Աշտարակի յոթ հարկերը արդեն կառուցված են, և ութերորդն է բարձրացվում։ Աշտարակը շրջապատված է շինարարական հեծաններով, աստիճաններով և ամբարձիչներով։ Աշտարակի ստորոտում նավահանգստով քաղաք է։ Տարածքը հիշեցնում է Նիդեռլանդները։
Բազմաթիվ մարդիկ շատ փոքր են և մրջյուններ են հիշեցնում։ Չափերով առանձնանում են Բաբելոնի առասպելական գրավող Նեմրութը և նրա շքախումբը։
Ըստ Բրեյգելի` շինությունը քանդվելու է ոչ թե լեզվային անջրպետի պատճառով, այլ շինարարական թերությունների։ Առաջին հայացքից շինությունը բավականին ամուր է, բայց ուշադիր զննման արդյունքում պարզվում է, որ ամեն ինչ սարքված է շատ անորակ, ցածր հարկերը չեն վերջացված և արդեն քանդվում են։ Աշտարակը թեքված է քաղաքի կողմը։


== Բաբելոնի աշտարակը (Ռոտերդամ) ==
Ենթադրվում է, որ նույն 1563 թվականին է նկարվել Ռոտերդամի Բոյմանս վան Բյոնինգենի թանգարանում գտնվող, այսպես կոչված՝ «Փոքր Բաբելոնի աշտարակը»։ Այս նկարում շինարարությունը կանգնեցված է, մարդիկ ընդհանրապես չեն երևում։ Երփնագիրը մուգ տոներով է և բավականին մռայլ է դիտվում։


== Երրորդ տարբերակը ==
Նկարի երրորդ, ավելի փոքր տարբերակը գտնվում է Դրեզդենի պատկերասրահում։ Ամենայն հավանականությամբ Բրեյգելը նկարել է էլի տարբերակներ, որոնք մինչ մեր օրերը չեն հասել։ Օրինակ՝ անտվերպենյան վաճառական Նիկլաէս Յոնգհեպիգի երաշխավորագրերից մեկում հիշատակվում է ևս մեկ «Բաբելոնի աշտարակի» տարբերակ, որը թվագրված է եղել 1565 թվականով։


== Դրվագներ նկարից ==

		
		
		
		


== Արտաքին հղումներ ==
Պիտեր Բրեյգել Ավագ, Բաբելոնի աշտարակը (ռուս.)
Malam, John. Pieter Bruegel. Carolrhoda Books, 1999. ISBN 1-5750-5366-7 (անգլ.)
(8785) Բոլտվուդ

(8785) Բոլտվուդ (անգլ.՝ Boltwood), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,271749 ա. մ., առավելագույնը մոտենում է 1,8787 ա. մ. հեռավորության վրա և հեռանում 2,6648 ա. մ.։ Արեգակի շուրջ մեկ ամբողջական պտույտ է կատարում 1250,66 երկրային օրվա ընթացքում, իր ուղեծրով շարժվելով միջինում 0,287848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8785) Բոլտվուդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոխրաթափ

Մոխրաթափ, բնական երևույթ, մի քանի կիլոմետր բարձրությունից հրաբխային մոխրի անկում, հրաբխի ժայթքման հետևանքներից մեկը։ Մոխրաթափի ուժը գնահատվում է մակերեսի քառակուսի մետրում նստած մոխրի գրամներով։


== Երևույթի տարածվածություն ==
Տեղի է ունենում գործող հրաբուխների մոտակայքում։
Աշխարհի գործող հրաբուխների մեծ մասը գտնվում է Խաղաղօվկիանոսյան հրաբուխների հրե օղակի ռուսական մասում՝ Կամչատկայում, Կուրիլյան կղզիներում։ Կան նաև հրաբուխներ Ատլանտյան օվկիանոսի կղզիներում, որոնք գտնվում են Միջինատլանտյան լեռնաշղթայում՝ Իսլանդիայում, Տրիստան դա Կունյայում և այլուր։


== Բնակչության համար վտանգ ==
Մոխրաթափը պետք է դասվի վտանգավոր բնական երևույթների շարքին։
Հրաբխի ժայթքումից անմիջապես հետո մթնոլորտում քամուց ձգված շլեյֆի տեսքով մոխրի կախույթահեղուկը որոշակի վտանգ է ներկայացնում ավիացիայի համար։
Նոր թափված հրաբխային մոխիրը կարող է շատ վտանգավոր լինել տեղի բնակիչների համար։ Այն չափազանց հղկող է, քանի որ բաղկացած է ապարների և հրաբխային ապակու ամենափոքր և ամենաբարակ սուր բեկորներից։ Բացի այդ, մոխրի ամենափոքր մասնիկներին մնում է էլեկտրաստատիկ լիցք, ինչպես նաև ջրի կաթիլներ և թթուներ։ Այս առումով, մոխրաթափի ժամանակ օդը զգալիորեն էլեկտրականացվում է, դա կարող է հանգեցնել էլեկտրական սարքերի անսարքության։ Օդում ծծմբային և այլ քիմիապես ակտիվ միացությունների առկայությունը կարող է բնակչության մոտ առաջացնել տարբեր տեսակի հիվանդություններ (ալերգիկ ռեակցիա, շնչառական հիվանդությունների և այլն), կենդանիների և ջրի թունավորում բաց ջրամբարներում, սարքավորումների խափանում և այլն։


== Տես նաև ==
Պիրոկլաստիկ հոսք
Հրաբխային ռումբ


== Ծանոթագրություններ ==
Արցախյան ազատամարտի հուշահամալիր (Կիրանց, Տավուշի մարզ)

Արցախյան ազատամարտի հուշահամալիր, 1989-1991 թվականներին հայ-ադրբեջանական զինված ընդհարումների, 1991-1994 թվականներին տեղի ունեցած Արցախյան ազատամարտի, հետագա տարիներին հայ-ադրբեջանական շփման գծում տեղի ունեցած սահմանային բախումների և 2020 թվականին տեղի ունեցած հայ-ադրբեջանական պատերազմի ժամանակ զոհված հայ ազատամարտիկներին, զինծառայողներին նվիրված զինվորական հուշահամալիր Հայաստանի Հանրապետության Տավուշի մարզի Կիրանց գյուղում։ Հուշահամալիրում տեղադրված են Կիրանց և Աճարկուտ գյուղերից զինվորական ծառայության կամ պատերազմի մեկնած, ինչպես նաև Կիրանց գյուղի մարտերում զոհվածների հուշաքարերը։
Հուշահամալիրը կառուցվել է 1996 թվականին։ Այն ընդգրկված է Հայաստանի Հանրապետության կողմից պահպանվող հուշարձանների ցանկում և ունի հանրապետական նշանակության հուշարձանի կարգավիճակ։


== Տեղադրություն և կառուցվածք ==
Հուշահամալիրը գտնվում է Կիրանց գյուղով անցնող Իջևան-Նոյեմբերյան ավտոմոբիլային ճանապարհի ձախ կողմում՝ Սուրբ Աստվածածին եկեղեցու հարևանությամբ։ Հուշահամալիրի կենտրոնում կանգնեցված է տուֆից կառուցված քանդակ, որի երկու կողմերում տեղադրված են 1989 թվականից մինչև 2020 թվականը ներառյալ հայ-ադրբեջանական հակամարտության ժամանակ զոհված Կիրանց գյուղի ազատամարտիկների և զինծառայողների դիմանկարներով հուշաքարերը։ Հուշահամալիրի դիմաց գտնվում է փոքր պուրակ, որը միաժամանակ հանդիսանում է եկեղեցու բակ։ Հուշահամալիրի տարածքում է գտնվում նաև Երկրորդ համաշխարհային պատերազմում զոհվածների հիշատակը հավերժացնող հուշակոթողը, որը կառուցվել է 1964 թվականին։


== Հուշահամալիրում տեղադրված հուշաքարեր ==
Հուշահամալիրում տեղադրված են հետևյալ ազատամարտիկների ու զինծառայողների հուշաքարերը՝


== Տես նաև ==
Արցախյան ազատամարտ, 1991-1994
Հայ-ադրբեջանական պատերազմ, 2020
Կիրանց (Տավուշի մարզ)


== Նշումներ ==


== Ծանոթագրություններ ==
Արամայիս Ներսիսյան

Արամայիս Սարգսի Ներսիսյան , (մայիսի 1, 1909(1909-05-01) - հուլիսի 6, 1973(1973-07-06), Երևան, Հայկական ԽՍՀ, ԽՍՀՄ), վաստակավոր իրավաբան (1971),  իրավաբանական գիտությունների թեկնածու (1945), դոցենտ (1947)։


== Կենսագրություն ==
Արամայիս Ներսիսյանը 1909 թվականի մայիսի 1-ին։ 1937 թվականին ավարտել է Երևանի պետական համալսարանը։ 1937 թվականից դասախոսել է ԵՊՀ իրավաբանության ֆակուլտետում, միաժամանակ աշխատելով որպես ժողդատավոր։
ՀԽՍՀ գերագույն դատարանի քաղաքացիական գործերով եղել է դատական կոլեգիայի անդամ, իսկ 1961-1973 թվականններին` ԵՊՀ իրավաբանության ֆակուլտետի քաղաքացիական իրավունքի ամբիոնի վարիչ։
Մահացել է 1973 թվականին Երևանում։


== Մատենագիտություն ==
Ներսիսյան Ա.Ս., Հեղափոխական կոմիտեները Հայաստանում, Երևան, 1949։
Ներսիսյան Ա.Ս., Սովետական պետական կարգապահության Լենինյան մի քանի դրույթների մասին, Երևան, 1959։
Ներսիսյան Ա.Ս., Դատական նիստը քաղաքացիական գործերով ։ Դասախոսություն սովետական քաղաքացիական դատավարական իրավունքի դասընթացից, Երևան, 1960։
Ներսիսյան Ա.Ս., Սովետական քաղաքացիների բնակարանային իրավունքները, Երևան, 1965։
Ներսիսյան Ա.Ս., Բնակարանային օրենսդրություն։ Ուսումնական ձեռնարկ, Երևան, 1966։


== Ծանոթագրություններ ==
Իդա Քամմինգս

Իդա Քամմինգս (անգլ.՝ Ida R. Cummings, մարտի 17, 1867(1867-03-17), Բալթիմոր, Մերիլենդ, ԱՄՆ - նոյեմբեր 1958), ամերիկացի ուսուցչուհի, ակումբների անդամ։ 1910-ական թվականներին եղել է Սևամորթ կանանց ակումբների ազգային ընկերակցության (անգլ.՝ National Association of Colored Women's Clubs) աշխատակից։


== Վաղ տարիներ և կրթություն ==
Իդա Ռեբեկա Քամմինգսը մեծացել է  ԱՄՆ-ի Մերիլենդ նահանգի Բալթիմոր քաղաքում, Հենրի և Էլիզա Ջեյն Դավաջ Քամմինգսների ընտանիքում։ Նրա հայրը խոհարար է եղել, մայրն աշխատել է գիշերօթիկ տանը։
Իդան իր եղբայրների և քույրերի հետ ակտիվ մասնակցում են Բալթիմորի հասարակական կյանքին։ Նրա եղբայրը՝ Հենրի Սայթ Քամմինգսը, աշխատել է Քաղաքային խորհրդում որպես վերջինիս առաջին սևամորթ խորհրդի անդամ. 1904 թվականին իր թեկնածությունն է պաշտպանել Թեոդոր Ռուզվելտի  Հանրապետական Ազգային Կոնվենցիայի ժամանակ։ Նրանց քույրը՝ Էսթելլան, ամուսնացել է Բալթիմորի խորհրդի մեկ այլ անդամի՝ Ժոզեֆ Ս. Ֆեննելլի հետ, իսկ մյուս եղբայրը՝ Շառլ Գլիմոր Քամմինգսը, եղել է քաղաքի  նշանավոր հոգևորականներից մեկը։
Իդա Ռ. Քամմինգսն ուսանել է Մորգանի քոլեջում, ապա մասնակցել է ուսուցիչների համար նախատեսված Կոլումբիայի համալսարանի ամառային դպրոցին։ Ավելի ուշ որպես առաջին կին հոգաբարձու աշխատել է Մորգանի քոլեջում։


== Կարիերա ==
Իդա Ռ. Քամմինգսն Բալթիմորի մանկապարտեզի առաջին սևամորթ ուսուցիչն էր։ Նա աշխատել է Բալթիմորի հատուկ դպրոցներում։ Նախ աշխատել է Սթարոուի համայնքում, ապա նոր քաղաքներում։ 1902 թվականին ընտրվել է Մերիլենդի սևամորթ ուսուցիչների ասոցացիայի գործադիր կոմիտեի անդամ։
1912 թվականին ընտրվել է Սևամորթ կանանց ասոցացիա ակումբների թղթակից քարտուղար, իսկ 1916 թվականին ընտրվել է որպես փոխնախագահ։ 
Նա 1917 թվականին դարձել էր Բալթիմորում անցկացված գյուղացի կանանց կոնֆերանսի և ֆերմերային կանանց առաջին աշխատակիցներից մեկը։
Իդա Ռ. Քամմինգսն ակտիվ էր նաև Բալթիմորի եկեղեցական աշխատանքներում։ Նա գրել է էսսե, որը ներառված է Methodism and the Negro-ի մեջ (1910)։
Առաջին համաշխարհային պատերազմի տարիներին նա նշանակվել է Կանանց պաշտպանության խորհրդի բաժանմունքի նախագահ։


== Անձնական կյանք ==
Իդա Քամմինգսը մահացել է 1958 թվականի նոյեմբերին, 91 տարեկան հասակում։ Նրա եղբոր թոռնուհու՝ Շարլին Հոդգես Բերդայի հավաքած փաստաղթղերում կան որոշ նամակներ, որոնք վերաբերում կամ հասցեավորված են Իդա Քամմինգսին։


== Ծանոթագրություններ ==
Միհրանի

Միհրանի, գյուղ Արևմտյան Հայաստանում, Դիարբեքիրի վիլայեթի Հազրոյի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
New Flame

«New Flame», ամերիկացի երգիչ Քրիս Բրաունի երգն է, համագործակցությամբ ամերիկացի երգիչ Աշերի և ռեփեր Ռիք Ռոսի հետ։ Երգը թողարկվել է 2014 թվականի հունիսի 30-ին, որպես Քրիս Բրաունի «X» կոչվող թվով վեցերորդ ստուդիական ալբոմի հինգերորդ սինգլ։ Երգը գրվել է Քրիս Բրաունի, Աշերի, Ռիք Ռոսի, Վերս Սիմոնդսի, Ջասթին Ջոնսոնի, Քեյթ Թոմասի, Էրիկ Բելինջերի, Մարկ Փիթսի, Մալիսա Հանթերի և Ջեյմս Չեմբերսի կողմից։


== Նախապատմություն և թողարկում ==
Երգի սկզբնական տարբերակը, որում իր մասնակցությունն ունի միայն ռեփեր Ռիք Ռոսը, թողարկվել է 2014 թվականի մարտի 5-ին։ Մի քանի ամիս անց՝ հունիսի 26-ին, Քրիս Բրաունը իր Ինստագրամի էջում տեղադրում է երգի նոր և վերջնական տարբերակից մի փոքր հատված, որում բացի Ռիք Ռոսից, իր մասնակցությունն ունի նաև R&B երգիչ Աշերը։ Նույն օրը, նա իր Ինստագրամի էջում նաև տեղադրում է երգի շապիկի պատկերը։ Մի քանի օր անց՝ հունիսի 29-ին, երգի ամբողջական տարբերակը հասանելի է լինում համացանում, իսկ հաջորդ օրը երգը պաշտոնապես թողարկվում է որպես սինգլ։


== Տեսահոլովակ ==
Երգի տեսահոլովակի պրեմիերան կայացել է 2014 թվականի օգոստոսի 14-ին։ Տեսահոլովակի մի փոքրիկ հատվածում նկարահանվել է նաև ամերիկացի ռեփեր Թայգան։


== Երգերի ցանկ ==
Digital download"New Flame" (featuring Usher and Rick Ross) – 4:04Digital download (remix)"New Flame" (Dave Audé Remix) (featuring Usher) – 6:17


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Berstorff

Berstorff կամ Berstorff GmbH, գերմանական կազմակերպություն, որը զբաղվում է մեխանիկական սարքերի արտադրությամբ։ Գլխավոր գրասենյակը Հաննովերում է։ Ստեղծվել է 1897 թվականին Հերման Բերսթորֆֆի կողմից։ Berstoff-ը համագործակցում է Plastics Machinery Gruppe-ի հետ։


== Տարածում ==
Berstorff կազմակերպությունը ստեղծել է այնպիսի սարքեր, որոնք կարողանում են վերամշակել կաուչուկը և պլաստմասսան։
Գլխավոր գրասենյակի աշխատողների թիվը հասնում է մինչև 654-ի։ 2005 թվականի տվյալներով, կազմակերպության բյուջեն կազմել է 152,1 միլիոն եվրո։


== Արտաքին հղումներ ==
Պաշտոնական կայք Archived 2017-03-24 at the Wayback Machine.
Տեղեկություն ռուսերեն լեզվով Archived 2007-09-28 at the Wayback Machine.
Այդակաևո

Այդակաևո (ռուս.՝ Айдакаево, բաշկիրերեն՝ Айҙаҡай), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 383 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քյոչվալիլի

Քյոչվալիլի (ադրբ.՝ Köçvəlili), գյուղ ներկայիս Ադրբեջանական Հանրապետության Աղստևի շրջանում։


== Բնակչություն ==
2009 թվականի մարդահամարի համաձայն գյուղում բնակվում է 2792 մարդ։


== Տես նաև ==
Աղստևի շրջան


== Ծանոթագրություններ ==
Յուտլանդական ճակատամարտ

Յուտլանդական ճակատամարտ ((գերմ.՝ Skagerrakschlacht` Սկագերակի ճակատամարտ), ծովային մարտ Առաջին համաշխարհային պատերազմի (1914—1918) ժամանակ անգլիական և գերմանական նավատորմերի գլխավոր ուժերի միջև, Հյուսիսային ծովում, Յուտլանդական թերակղզուց արևմուտք, 1916 թվականի մայիսի 31-ից հունիսի 1-ը։ Մասնակցել է 250 նավ (այդ թվում՝ 64 գծանավ ու հածանավ)։ 
Յուտլանդական ճակատամարտը սկսվել է կողմերի առաջապահ նավաջոկատների մարտով, ապա բախվել են գլխավոր ուժերը։ Բրիտանական նավերը ձգտել են շրջափակել գերմանական նավատորմը, սակայն վերջինս խույս տալով վճռական ճակատամարտից, ծխածածկույթի ու ականակիրների տորպեդային գրոհների տակ դուրս է եկել մարտից։ Հունիսի 1-ին շարունակվել են միայն առանձին նավերի և միավորումների բախումները։ Գերմանական նավատորմին հաջողվել է պատսպարվել իր բազաներում, իսկ բրիտանականը շարժվել է հյուսիս։ 
Չնայած նրան, որ Յուտլանդական ծովամարտում անգլիական ուժերը կորցրին 14 մարտական միավոր, իսկ գերմանացիները 11 անգլիացիները պահպանեցին իրենց առավելությունը ծովում։ Բրիտանական նավատորմը պահպանել է իր գերիշխանությունը ծովում։
Լոթար Վոլլեհ

Լոթար Վոլլեհ (գերմ.՝ Lothar Wolleh, հունվարի 20, 1930(1930-01-20), Բեռլին, Վայմարյան Հանրապետություն - սեպտեմբերի 28, 1979(1979-09-28), Լոնդոն, Միացյալ Թագավորություն), գերմանացի լուսանկարիչ։


== Կենսագրություն ==
Սովորել է Բեռլինի բարձրագույն կիրառական արվեստի դպրոցում (1946—1948): Ձերբակալվել է խորհրդային հրամանատարության շինծու մեղադրանքներով, նրան մեղադրում էին լրտեսության մեջ, դատապարտվել է 15 տարի հարկադիր աշխատանքների Վորկուտայի մոտ գտնվող ճամբարում։ Կանցլեր Ադենաուերի Մոսկվա կատարած այցելությունից հետո մյուս ռազմագերիների հետ ազատ է արձակվել և վերադարձել է Բեռլին։
1956—1957 թվականներին սովորել է լուսանկարչության, գրաֆիկայի և նորաձևության դպրոցում, Արևմտյան Բեռլինում։ 1958 թվականին Շվեդիայում անցել է պատերազմից տուժած երիտասարդ մարդկանց համար նախատեսված վերականգնողական ծրագիրը, որն իրականացվել է Եկեղեցիների համաշխարհային խորհրդի կողմից։ 1959-1961 թվականներին սովորել է Էսսենի Դիզայնի դպրոցում։ Մինչեւ 1960-ականներին աշխատել է գովազդային լուսանկարչության ոլորտում, հիմնականում` Դյուսելդորֆոււմ։
1970 թվականին թողարկել է «ԽՍՀՄ. պետություն և մարդիկ» ալբոմը։ Հետագայում աշխատել է որպես անկախ լուսանկարիչ։ Առավել հայտնի է կարևոր նկարիչների նկարներով, թողել է այդպիսի հարյուրից ավելի աշխատանք, այդ թվում` Հենրի Մուրի, Ման Ռեյի, Գեորգ Բազելիցի, Ֆրից Բոտրուբայի, Ժան Տենգլիի, Ժոզեֆ Բոյսի, Գերհարդ Ռիխտերի, Գյունտեր Յուկերի և այլ նկարիչների լուսանկարները։ 1977—1979 թվականներին շատ ժամանակ էր անցկացնում է Լեհաստանում, աշխատելով երկու լուսանկարչական շարքերի վրա։


== Ժառանգություն ==
Վոլլեհի 1959-1979 թվականների աշխատանքների մեծ ցուցահանդես է կազմակերպվել 2005—2007 թվականներին Հոֆհայմի, Կոբլենցի և Բրեմենի թանգարաններում։


== Ալբոմներ, կատալոգներ ==
UdSSR: Der Sowjetstaat und seine Menschen. Stuttgart: Belser, 1970 (Հենրիխ Բյոլլի նախաբանով)
Lothar Wolleh: eine Wiederentdeckung: Fotografien 1959-1979. Bremen: Hauschild, 2005


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
lothar-wolleh.de Archived 2010-08-09 at the Wayback Machine. (անգլ.)
«Վարպետների լուսանկարները» կայքում
Артнет կայքում
photoisland.net Archived 2017-08-13 at the Wayback Machine. (ռուս.)
Լոթար Վոլլեհ. մարդիկ մթության մեջ քայլում են դեպի լույսը Հարցազրույց լուսանկարչի որդու` Օլիվեր Վոլլեհի հետ
Թոնգյոնգ

Թոնգյոնգ (հանգըլ՝ 통영시, հանջա՝ 統營市), քաղաք Հարավային Կորեայի Հարավային Գյոնգսանգ նահանգում։


== Պատմություն ==
Սամհանի դարաշրջանում ժամանակակից Թոնգյոնգի տեղում բնակություն էր հաստատել Կոջամիդոն ցեղային միությունը։ Այնուհետև այս հողերի վրա է հաստատվում Սոկայա պետական միավորումը։ Կորեական երեք թագավորությունների ժամանակաշրջանում այստեղ է հիմնվում Կոջա (Կոջեգուն) գավառը, որը սկիզբ է դնում ժամանակակից Կոսոնգ գավառին։
1018 թվականին կազմավորվում է Կոջա (Կոջեգուն), իսկ 1900 թվականին՝ Չանգնամ (Չինգնամգուն) գավառը, որը հետագայում անվանափոխվում է Յոնգնամի։ 1914 թվականին այս երկու գավառները միավորվում և ձևավորում են Թոնգյոնգ գավառը։ 1953 թվականին Գոջեն մտցվում է Թոնգյոնգի կազմի մեջ։
1995 թվականին Թոնգյոնգը միավորվում է հարևան Չունգմու քաղաքի հետ և ստանում քաղաքի (սի) կարգավիճակ։


== Աշխարհագրություն ==
Թոնգյոնգը գտնվում է Հարավային Գյոնգսանգ նահանգի հարավային մասում, Կորեական նեղուցի ափին։ Քաղաքի որոշ հատվածներ տեղակայված են կղզիների վրա (ընդհանուր 151 կղզի, որոնցից միայն 48-ն են բնակելի)։ Ռելիեֆը հիմնականում լեռնային է, գյուղատնտեսությունը թույլ է զարգացած, բնակչությունը հիմնականում զբաղվում է ձկնորսությամբ։ Հաճախակի բնույթ ունեն թայֆունները։


== Կլիմա ==
Կլիման զգալիորեն գտնվում է օվկիանոսի ազդեցության տակ։


== Վարչական բաժանում ==
Թոնգյոնգը վարչականորեն բաժանվում է 1 ըպի, 6 մյոնգի և 11 դոնգի․


== Տուրիզմ և տեսարժան վայրեր ==
Չոնգնյոլսայի բուդդիստական տաճար։ Իմջինյան պատերազմից յոթ տարի անց անվանի վոևոդ Լի Ունյոնի կողմից կառուցվել է սուրբ տաճարը։ Ներկայումս Չոնգնյոլսայի ճարտարապետական անսամբլը վերականգնված է և բաց է զբոսաշրջիկների համար։
Նամմանսանի քանդակագործական պարկ։
Թյոնգյոնգի պատմական թանգարան։
Հասան Տեչհոպի փառատոն։ Այն նվիրված է Իմջինյան պատերազմի ժամանակ Հանսանդո կղզու մոտ ճապոնական նավատորմի նկատմամբ ադմիրալ Լի Սունսինի տարած ծովային հաղթանակին։


== Քույր քաղաքներ ==
 Կանգնամգու, Սեուլ, Հարավային Կորեա
 Կվաչոն, Գյոնգի նահանգ, Հարավային Կորեա
 Յոսու, Հարավային Գյոնգսանգ նահանգ, Հարավային Կորեա
 Հափչոն, Հյուսիսային Գյոնգսանգ նահանգ, Հարավային Կորեա
 Սայամա, Սայտամա պրեֆեկտուրա, Ճապոնիա
 Տոմանո, Օկայամա պրոֆեկտուրա, Ճապոնիա
 Ռիդլի, Կալիֆորնիա նահանգ, ԱՄՆ
 Ժունչեն, Վենհայ, Շանդուն, Ճինաստան


== Ծանոթագրություններ ==


== Արտաքին հղումներ ==
Քաղաքի պաշտոնական կայքը (անգլ.)
Վիդումկա (գյուղ, Չեռվոնոարմեյսկի շրջան)

Անվան այլ կիրառումների համար տե՛ս՝ ՎիդումկաՎիդումկա (ուկրաիներեն՝ Видумка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1930 թվականին։
2001 թվականի տվյալներով Վիդումկա գյուղում բնակվում էր 227 մարդ։ Բնակչության խտությունը կազմում էր 163,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էրզին (սումոն, Էրզինսկի կոժուն)

Էրզին (ռուս.՝ Эрзин), սումոն Ռուսաստանի, Տիվա հանրապետության Էրզինսկի կոժունի կազմում։


== Ծանոթագրություններ ==


== Արտաքին հղումներ ==
Ռուսաստանի Պետական վիճակագրական ֆեդերալ ծառայության պաշտոնական կայք Archived 2010-12-03 at the Wayback Machine. (ռուս.)
Ռուսաստանի ժամային գոտիները Archived 2013-09-06 at the Wayback Machine. (ռուս.)
Օզերկի (գյուղ, Օգնևսկոե գյուղական բնակավայր)

Անվան այլ կիրառումների համար տե՛ս՝ ՕզերկիՕզերկի (ռուս.՝ Озерки), գյուղ Ռուսաստանի Լիպեցկի մարզի Ստանովլյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոզնեսենե (այլ կիրառումներ)

Վոզնեսենե, կարող է վերաբերել՝

Վոզնեսենե - քաղաքատիպ ավան Ռուսաստանի Լենինգրադի մարզի Պոդորոժսկի շրջանի կազմում։
Վոզնեսենե - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Վոզնեսենե - գյուղ Ռուսաստանի Սմոլենսկի մարզի Ուգրանսկի շրջանի կազմում։
1215

1215 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1215 թվականն է, 
XIII դարի 15-րդ տարին։


== Դեպքեր ==
Չինգիզ Խանը գրավում է Պեկինը


== Ծնունդներ ==


== Մահեր ==
Օրսարա դի Պուլիա

Օրսարա դի Պուլիա  (իտալերեն՝ Orsara di Puglia), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 3229 մարդ, բնակչության խտությունը կազմում է 39 մարդ/կմ²։ Զբաղեցնում է 82 կմ² մակերես։ Փոստային ինդեքս՝ 71027, հեռախոսային կոդ՝ 0881։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0881 964013
էլեկտրոնային փոստ՝ sindaco@comune.orsaradipuglia.fg.it
Պաշտոնական կայք՝ http://www.comune.orsaradipuglia.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աննա Բոհեմացի

Աննա Բոհեմացի (մայիսի 11, 1366, Պրահա, Չեխական թագի հողեր, Սրբազան Հռոմեական կայսրություն - հունիսի 7, 1394, Sheen Priory, Ռիչմոնդ ափոն Թեմզա, Մեծ Լոնդոն, Անգլիա), Անգլիայի թագուհի։
Ռիչարդ II թագավորի առաջին կինը։ Եղել է Լյուքսեմբուրգի հարստության անդամ և Սրբազան Հռոմի կայսր ու Բոհեմիայի թագավոր Կառլոս IV-ի ավագ դուստրն էր։ 
Համարվում է, որ նա մահացել է 28 տարեկան հասակում ժանտախտից։


== Վաղ կյանք ==
Աննան ուներ չորս եղբայր, ներառյալ Սրբազան Հռոմի կայսր Սիգիզմունդ I-ը և մեկ կրտսեր քույր։ Նա նաև ուներ հինգ խորթ քույրեր և եղբայրներ հոր նախկին ամուսնություններից։ Վաղ տարիներն անցկացրել է հիմնականում Պրահայի ամրոցում և ժամանակի մեծ մասը հոգ էր տանում իր եղբորը, Բոհեմիայի ապագա թագավոր Վացլավ IV-ի նկատմաբ։ Դեպի Անգլիա ճանապարհորդվելիս Ֆլանդիայով անցնելով նա մտավ իր հորեղբայր՝ Լյուքսեմբուրգի դուքս Վացլավ I-ի հովանու ներքո։


== Անգլիայի թագուհի ==

Ռիչարդ II-ը և Աննա Բոհեմացին ամուսնացան որպես Արևմտյան պառակտման արդյունք, երբ պապականությունը բաժանվեց երկու հակառակորդ պապերի միջև։ Ըստ Էդուարդ Պերոյի Հռոմի պապ Ուրբանոս VI-ը արգելեց Ռիչարդի և Աննայի ամուսնությունը, որը համարում էր իր հետևում դաշինքի կնքում։ Աննայի հայրը այդ ժամանակ Եվրոպայի ամենահզոր միապետն էր՝ իշխելով Եվրոպայի բնակչության և տարածքի կեսից ավելիի վրա։
Ամուսնությանը նաև դեմ էին ազնվականության և խորհրդարանի անդամների մեծ մասը, որն սկզբում արտահայտվեց Ռիչարդի խորհրդական Մայքլ դե լա Պոլի հեռացմամբ։ Ռիչարդին առաջարկվում էր Միլանի լորդ Բերնաբո Վիսկոնտիի դուստր Կատերինա Վիսկոնտիին, ով խոսք էր տվել մեծածավալ գումար որպես օժիտ։ Սակայն այնուամենայնիվ ընտրվեց Աննան։ Նա իր հետ օժիտ չբերեց, փոխարենը Ռիչարդը վճարեց 20,000 ֆլորին (մոտ £4,000,000 այօրվա արժեողությամբ) նրա եղբայր Բոհեմիայի թագավոր Վացլավ IV-ին, ով գրել էր Ռիչարդին, որ իրենց պարտքն է վերամիավորել քրիստոնեությունը։ Ամուսնությունից որոշ դիվանագիտական օգուտներ եղան, քանի որ այժմ Անգլիայի միապետերը ազատորեն կարող էին առևտուր անել Սրբազան Հռոմեական կայսրությունում, սակայն այս օգուտը ոչինչ էր, եթե հաշվի առնենք, որ արդյունքում պատերազմ սկսվեց Ֆրանսիայի դեմ։


== Ծանոթագրություններ ==
Տորթ (ֆիլմ, 2014)

«Տորթ» (անգլ.՝ Cake), ռեժիսոր Դանիել Բարնզի ամերիկյան անկախ կինոֆիլմը։ Գլխավոր դերերում՝ Ջենիֆեր Էնիստոն, Ադրրիանա Բարրասան, Սեմ Ուորթինգտոն։ Պրեմիերան կայացել է 2014 թվականի սեպտեմբերի 8-ին Տորոնտոյի միջազգային փառատոնի շրջանակներում։ Ֆիլմը ամերիկական լայն վարձույթի է դուրս եկել 2015 թվականի հունվարի 23-ին, իսկ ռուսականը 2015 թվականի հունարի 22-ին։


== Սյուժե ==
Քլեր Բլեննետը տառապում է քրոնիկական ցավի սինդրոմով, որը չի խանգարում իրեն մնալ ուրախ և սրամիտ։ Նա հաճախում է հոգեբանական օգնության դասընթացների, և որոնցից մեկի ժամանակ տեղեկանում է խմբի աղջիկներից մեկի՝ Նինայի ինքնասպանության մասին։ Որոշելով իմանալ թե ինչ է պատահել հուսահատված աղջկա հետ, Քլերը ջանասիրությամբ ուսումնասիրում է նրա աղջկա անցյալը։ Շատ չանցած նա սկսում է տեսնել Նինային և նույնիսկ խոսել նրա հետ, ինչը օգնում է նրանբացահայտել նրա այդ քայլի պատճառը։
Քլերը ծանոթանում է Նինայի նախկին ամուսնու Ռոյի և նրանց փոքր երեխայի հետ։ Ծանոթությունը կարող է հանգեցնել ավելիի, բայց կարո՞ղ են նրանք թույլ տալ։


== Դերերում ==
Ջենիֆեր Էնիստոն - Քլեր Բեննետ
Ադրիաննա Բարրասա - Սիլվանա
Սեմ Ուորթինգտոն - Ռոյ Կոլլինզ
Աննա Քենդրիկ- Նինա Կոլլինզ
ֆելիսիտի Հաֆֆման - Աննետ
Վիլյամ Խ. Մեյսի - Լեոնարդ
Քրիս Մեսսինա - Ջեյսոն Բեննետ
Բրիտ Ռոբերտսոն - Բեկի
Լյուսի Պանչ - Գեյլի քույրը
Մեմի Գամմեր - Բոննի
Էշլի Կրոու - Ստեֆանի
Կամիլլա Գուատի - Թինա

2014 թվականի փետրվարի 10-ին հայտարարվել է, որ գլխավոր դերում կլինի Ջենիֆեր Էնիսթոնը։ Ռեժիսոր Դանիել Բարնզը հայտարարեց որ հանդիսանում է դերասանուհու երկրպագուն և ուրախ է համագործակցել նրա և իր նկարահանման խմբի հետ։ Մարտի 15-ին Մեկսիկացի դերասանուհի՝ Ադրիանա Բարրասան հայտնեց իր մասնակցությունը ֆիլմում։ Մնացած դերասանական կազմը հայտարարվել է ապրիլի 1-ին։
Նկարահանումը սկսվել է ապրիլի 3-ին և վերջացել 2014 թվականի մայիսի 6-ին։ Նրանք անց են կացվել Լոս-Անջելեսում։
Ջենիֆեր Էնիստոնը Քրիստի Հանի հետ հանդես է եկել որպես ֆիլմի պրոդյուսեր, ովքեր ունեն իրենց համատեղ պրոդյուսերական ընկերությունը
Ոչ մեծ դերում նկարահանվել է Մերիլ Ստրիպի դուստր՝ Մեմի Գամմերը</ref>>:Հիմնական գաղտնիքի հանելուկի պարզման հետ մեկտեղ հանդիսատեսը պետք է պարզի թե ինչ է եղել Նինայի հետ, և ինչու է Ջենիֆեր Էմիսթոնի դեմքը պատված սպիներով։


== Մրցանակներ և անվանակարգեր ==
2015 թվական՝ «ոսկե գավաթ» մրցանակը Շանհայի կինոփառատոնի լավագույն սցենարի համար։
2015 թվական՝ «Ոսկե գլոբուս» անվանակարգը լավագույն կանացի դերը դրմատիկական ֆիլմում(Ջենիֆեր Էնիսթոն)։
2015 թվական՝ ԱՄՆ-ի մրցանակաբախշության Գիլդիի


== Ծանոթագրություններ ==


== Արտաքին հղումներ ==
Տորթ(անգլ.) ֆիլմը Internet Movie Database կայքում
«Տորթ»(անգլ.) ֆիլմը Allmovie կայքում:
Տորթ Box Office Mojo կայքում
Berlin: Jennifer Aniston Starring in Indie Drama «Cake»
Վոլգոգրադի Ի. Ի. Մաշկովի անվան կերպարվեստի թանգարան

Վոլգոգրադի Ի. Ի. Մաշկովի անվան կերպարվեստի թանգարան (ռուս.՝ Волгоградский музей изобразительных искусств имени И. И. Машкова), հիմնադրվել է 1960 թվականին (1963 թվականի հունիսի 22-ին բացվել է այցելուների համար) և համարվում է Վոլգոգրադի միակ գեղարվեստի թանգարանը։ Թանգարանի ցուցադրության հիմքն են կազմում XVIII-XX դդ. ստեղծագործություններ։ Թանգարանում լավ է ներկայացված ռուսական բնանկարների պատմությունը։
Վոլգոգրադի կերպարվեստի թանգարանը Իլյա Մաշկովի անունով է կոչվել 2010 թվականի հոկտեմբերի 25-ից։
Սկզբում թանգարանի հավաքածուն ստեղծվել է այլ թանգարանների հավաքածուների աշխատանքների հիման վրա, մասնավորապես, Էրմիտաժի, Տրետյակովյան պատկերասրահի, Պատմության պետական թանգարանի և մի քանի այլ թանգարանների։ Հետագայում համալրումը կատարվել է ձեռքբերումների և նվիրատվությունների միջոցով։ Թանգարանում մշտապես ներկայացվում է ժամանակակից արվեստագետների, այդ թվում վոլգոգրադցի նկարիչների աշխատանքները։
Ներկայումս թանգարանն ունի ավելի քան 7000 գեղանկար և քանդակ։ Հատկապես առանձնանում է վոլգոգրադցի նկարիչ Իլյա Մաշկովի նկարների ժողովածուն։ 20-րդ դարի գեղանկարչության հավաքածուներից նկատելի են նաև Ա. Պլաստովի, Դ. Դ. Ժիլինսկու, Վ. Ֆ. Ստոժարովի, Գ. Մ. Կորժևի, Վ. Ե. Պոպկովի, Ն. Ի. Անդրոնովի, Ն. Ի. Նեստերովի աշխատանքները։


== Պատկերասրահ ==

		
		


== Ծանոթագրություններ ==


== Գրականություն ==
Т. Гафар Волгоградский музей изобразительных искусств. — Белый город, 2006. — 63 с. — (Сокровища русского искусства). — ISBN 9785779310253
В. Л. Янин Российская музейная энциклопедия. — Прогресс, 2001. — Т. 1.
Վահագն Դարբինյան

Անվան այլ կիրառումների համար տե՛ս՝ Դարբինյան (այլ կիրառումներ)Վահագն Ժիրայրի Դարբինյան (օգոստոսի 12, 1950(1950-08-12), Երևան, Հայկական ԽՍՀ, ԽՍՀՄ - օգոստոսի 28, 2013(2013-08-28), Մոսկվա, Ռուսաստան), հայ բժիշկ, նյարդախտաբան։ Բժշկական գիտությունների դոկտոր (1991), պրոֆեսոր (1992)։ Էպիլեպսիայի եվրոպական ակադեմիայի ակադեմիկոս (1999)։


== Կենսագրություն ==
1974 թվականին ավարտել է Երևանի բժշկական ինստիտուտը։ Եղել է Երևանի բժշկական ինստիտուտի նյարդաբանության ամբիոնի վարիչը, Կլինիկական բժշկության ինստիտուտի տնօրենը, 1993 թվականից՝ «Էրեբունի» բժշկական էպիլեպսիաբանության հանրապետական կենտրոնի ղեկավար, 1998 թվականից՝ էպիլեպսիային ընդդեմ ազգային միության նախագահ, 2004 թվականից՝ Հայաստանի նյարդաբանների միության նախագահ, ՀՀ առողջապահության նախարարության գլխավոր նյարդաբան։
2000 թվականից եղել է ՌԴ էպիլեպսիայի և միջազգային էպիլեպսիայի միությունների վարչության անդամ։
2006 թվականից բնակվել և աշխատել է Մոսկվայում։
Զբաղվել է նաև երաժշտությամբ (ջազ) ու գեղանկարչությամբ։ 


== Մահը ==
Մահացել է քաղցկեղից Մոսկվայում։


== Մեջբերումներ Վահագն Դարբինյանից ==


== Աշխատություններ ==
Աշխատանքները վերաբերում են էպիլեպսիայի ախտորոշման և բուժման հարցերին։

Էպիլեպսիան և պարօքսիզմալ վիճակները։ Կլինիկան, ախտորոշումը և բուժումը, Երևան, 1995։
Նյարդային հիվանդություններ, ռուս. դասագիրք, 2002 (համահեղինակ)։
Абдоминальная боль. Неврологические и гастроэнтерологические дифференциально-диагностические аспекты : Учеб. пособие, 1885.
Современные методы терапии рассеянного склероза : Учеб. пособие, М., 1987.5:


== Ծանոթագրություններ ==
Տերմինատոր

Տերմինատորը (անգլ.՝ The Terminator), 1984 թվականին ռեժիսոր Ջեյմս Քեմերոնի կողմից նկարահանված ֆանտաստիկ մարտաֆիլմ է և տերմինատորների շարքի առաջին ֆիլմը։


== Սյուժե ==
Գլխավոր դերում հանդես է գալիս Առնոլդ Շվարցենեգերը։ Նրա մարմնավորած հերոսը ապագայից (2029 թ.) ուղարկվում է 80-ականների ԱՄՆ՝ ոչնչացնելու Սառա Քոնորին (Լինդա Հեմիլթոն)։
Սակայն ապագայից դեպի նույն ժամանակաշրջան է ուղարկվում նաև Կայլ Ռիսը (Մայքլ Բին), ով էլ պաշտպանում է Քոնորին։


== Դերերում ==
Առնոլդ Շվարցենեգեր - Տերմինատոր Т-800
Մայքլ Բին - Կայլ Ռիս
Լինդա Հեմիլթոն - Սառա Քոնոր
Պոլ Ուինֆիլդ - լեյտենանտ Էդ Տրեկսլեր
Լանս Հենրիկսեն - դետեկտիվ Բուկովիչ
Էռլ Բոեն - դոկտոր Պիտեր Զիլբերման


== Վարկանիշային ցանկեր ==
Ամերիկյան կինոկադեմիայի կողմից հրապարակված ցանկերում ֆիլմը հետևյալ տեղերում է
Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում Շվարցենեգերի մարնավորած T-800 տերմինատորը 22-րդ տեղում է որպես բացասական հերոս։
Ամերիկյան բոլոր ժամանակների 100 լավագույն թրիլեր ֆիլմեր - 42
Ամերիկյան բոլոր ժամանակների ֆիլմերի 100 լավագույն խոսքերի ցանկում Առնոլդ Շվարցենեգերի հայտնի «ես կվերադառանամ» խոսքը 37-րդն է։


== Ծանոթագրություններ ==


== Արտաքին հղումներ ==
Տերմինատորը ՅուԹյուբում
Վիդրոջենյա (այլ կիրառումներ)

Վիդրոջենյա, կարող է վերաբերել՝

Վիդրոջենյա - ավան, Ուկրաինայի Ժիտոմիրի մարզի Պոպելնյանսկի շրջանում
Վիդրոջենյա - գյուղ, Ուկրաինայի Դոնեցկի մարզի Արտյոմովսկիում
Վիդրոջենյա - գյուղ, Ուկրաինայի Խարկովի մարզի Բալակլեյայի շրջանում
Կամառա

Կամառա (էստ․՝ Kamara), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 191 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կնյաժին

Կնյաժին (ուկրաիներեն՝ Княжин), գյուղ Ուկրաինայի Ժիտոմիրի մարզի Չուդնևսկի շրջանում։
2001 թվականի տվյալներով Կնյաժին գյուղում բնակվում էր 342 մարդ։ Բնակավայրը զբաղեցնում է 1464 կմ² տարածք։ Բնակչության խտությունը կազմում էր 233,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնժուիկի մոգական շատրվան

Մոնժուիկի մոգական շատրվան (կատ.՝ Font màgica de Montjuïc իսպ.՝ Fuente mágica de Montjuic), գտնվում է Բարսելոնայի (Իսպանիա) Մոնժուիկ բլրի վրա։
Մեծ շատրվանը կառուցվել է Բարսելոնայում 1919 թվականի Համաշխարհային ցուցահանդեսի առթիվ, ֆուտուրիստական ոճով, էլիպսաձև նախագծով։ Կառուցվել է ինժեներ Կառլոս Բուիգասի կողմից։
Մինչև 1992 թվականը կառույցը գործել է առանց վերանորոգման` ուրախացնելով Կատալոնիայի մայրաքաղաքի բնակիչներին ու հյուրերին։ Սակայն 1992 թվականի Օլիմպիական խաղերից առաջ որոշեցին շատրվանը դարձնել քաղաքի խորհրդանիշերից մեկը` ավելացնելով երաժշտական ձևավորում։
3000-ից ավելի աշխատողներ իրականացրել են լայնածավալ ծրագիրն ընդամենը մեկ տարվա ընթացքում։ Իսպանիայի հրապարակի երկու աշտարակներից դեպի շատրվան կան լուսավորված կասկադներ։ Ջրատարածքի մոտ բոլոր կողմերում հնչում է նրբագեղ երաժշտություն, որի ներքո ջրի 3620 շիթերը կարծես թե պարում են։ Մեկ տարվա ընթացքում Մոնժուիկ է այցելում ավելի քան 2,5 միլիոն մարդ։
Սկզբում մոտ 20 հոգի ներգրավված էր շոուի սպասարկման մեջ։ Նրանք կարգավորում էին ջրի հոսքը, երաժշտությունը և լույսերը։ Հետագայում այդ գործընթացները դարձան ինքնակարգավորվող։
Շատրվանն աշխատում է ըստ հետևյալ ժամանակացույցի.

Ապրիլի 30-ից մինչև սեպտեմբերի 30-ը` հինգշաբթիից մինչև կիրակի, 21:00 – 23:30 (երաժշտական շոու՝  21։00, 21։30, 22։00, 22։30 և 23։00)։
Հոկտեմբերի 1-ից մինչև ապրիլի 30-ը` ուրբաթ և շաբաթ օրեր, 19։00 – 21։00 (շոու՝ 19։00, 19։30, 20։00, 20։30 և 21։00)։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Страница на сайте bcn.cat: англ., исп. кат.
Поющие фонтаны (на русском яз.) Archived 2017-08-12 at the Wayback Machine.
Смотреть видео
(3060) Դելկանո

(3060) Դելկանո (անգլ.՝ Delcano), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 12-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,278024 ա. մ., առավելագույնը մոտենում է 1,875 ա. մ. հեռավորության վրա և հեռանում 2,6811 ա. մ.։ Արեգակի շուրջ մեկ ամբողջական պտույտ է կատարում 1255,84 երկրային օրվա ընթացքում, իր ուղեծրով շարժվելով միջինում 0,28666 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3060) Դելկանո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանտա Մարիա դե Մոնտի

Սանտա Մարիա դե Մոնտի  (իտալերեն՝ Santa Maria ai Monti), տիտղոսակիր եկեղեցի Հռոմում։ Տեղակայված է Վիա Մադոննա դեյ Մոնտի փողոցի վրա։ Եկեղեցին նվիրված է Մարիամ Աստվածածնին։ 2006 թվականի մարտի քսանչորսից եկեղեցու կարդինալ քահանան Խորխե Լիբերատո Ուրոսա Սավինոն է։


== Պատմություն ==

Եկեղեցին կառուցվել է հին Հռոմի ֆորումների զառիվայր տեղանքի վերևում, Վիա Կավուր փողոցի մոտ։ 1580 թվականին Գրիգոր XIII պապը պատվիրել է կառուցել այս եկեղեցին, որպեսզի տոնվեր 15-րդ դարի այն հրաշագործ սրբապատկերի հայտնագործությունը, որը հայտնաբերվել էր մոտակա վանքի ավերակներում։ Այն ներկայումս կախված է ավագ խորանի վերևում։ Սրբապատկերի կրկնօրինակը ամեն տարի ապրիլի 26-ին քաղաքի փողոցներում շրջում են
Եկեղեցին ձևավորվել է Ջակոմո դելա Պորտայի կողմից։ Ճարտարապետը կառուցել է ճակատամասը՝ ոգեշնչվելով իր նախորդ աշխատանքից՝ Ջեզու եկեղեցու շինարարությունից։ Այն ունի երկշարք քառակուսի կորնթոսյան որմնասյուներ, որոնք միացած են խոյակներով։ 1991-1992 թվականներին ճակատամասը վերանորոգվել է։ Մուտքի դռան վերևում նվիրագործման գրություն և ուխտական որմնախորշեր կան։ Աշխատանքը շարունակել են Կառլո Լոմբարդին և Ֆլամինիո Պոնցիոն։ Այս շրջանին բնորոշ են Ջովաննի Անգուիլլայի Հին Կտակարանի 4 մարգարեների արձանները որմնախորշերում ( 1599 թ․)։

Աբսիդը ձևավորել են Ջիաչինտո Ջիմինանին և Քրիստոֆորո Կասոլանին։ Վերջիններս նաև ստեղծել են չորս ավետարանիչների ֆրեսկոները գմբեթում և նավի առաստաղի ֆրեսկոն։ Գմբեթի ութ մասերում պատկերված են տեսարաններ Մարիամ Աստվածածնի կյանքից, իսկ կապելլայի կամարներում՝ Ամբրոջիո Բունվիչինոյի հրեշտակները։ Աջակողմյան առաջին կապելլայում Սան Կարլո Բորրոմեոյի, Տիրամոր և մանկան պատկերումն է, որի հեղինակն է Ջիովանի դա Սան Ջիովանին։
1783 թվականին Սբ․ Բենեդիկտոս Ջոզեֆ Լաբռեն ուշաթափվեց այստեղ, մահացավ, և նրան հուղակավորեցին եկեղեցու հյուսիսային տրանսեպտում, բեմի տակ։ Նրա պատկերը 1892 թվականին ավելացվեց Արշիլ Ալբաչնիի կողմից։ Նրա տոնը եկեղեցում նշվում է ապրիլի 16-ին։
1634 թվականին Անտոնիո Բարբերինին եկեղեցու կողքին կառուցեց Պալացցո դեի Նեոֆիտին։ 1824 թվականին այն ծխական եկեղեցի էր, իսկ 1960 թվականից՝ տիտղոսակիր է։
Եկեղեցու արձանագրությունները վկայում են նրա առնչությունը ակնառու մարդկանց հետ։ Սբ․ Ջոզեֆ Կալասանկտիոսը, որը Պիարիստների հիմնադիրն էր, 1592 թվականին Հռոմ վերադառնալիս հաճախ աղոթում էր եկեղեցում Տիրամոր սրբապաատկերի առջև։

		
		
		
		
		


== Ծանոթագրություններ ==


== Արտաքին հղումներ ==
Santa Maria ai Monti
Հարազատ (անձնանուն)

Հարազատ, հայկական արական անուն։ Առաջացել է հայերեն հարազատ բառից։ Այնուհետև սկսել է գործածվել Հայրազատ ձևով։ Հիշատակվել է մեկ անգամ։


== Գործածություններ ==
Հարազատ, հայոց թագավոր, ով կառուցել է Հյուսնիմանսուր քաղաքը։


== Ծանոթագրություններ ==
Այրակ

Այրակ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 35 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
70-րդ հյուսիսային զուգահեռական

70-րդ հյուսիսային զուգահեռականը Երկրի կենտրոնով և հասարակածի վրայի համապատասխան 
կետերի հետ 70°-ի անկյուն կազմող կետերից կազմված շրջանագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով և Ասիայով։


== Ցերեկվա տևողությունը ==
60 օրերի ընթացքում արևը երևում է ամբողջ օրվա ընթացքում (Բևեռային ցերեկ)։ 
45 օրերի ընթացքում արևը չի երևում (Բևեռային գիշեր)։


== Բնութագրական տվյալներ ==
Հեռավորությունը հյուսիսային բևեռից 2233 կմ է։ 
Երկարությունը 13 747 կմ է, որը կազմում է հասարակածի երկարության 34․3%-ը։


== Սահմաններ ==
Կանադայի Վիկտորիա կղզում զուգահեռականը համապատասխանում է Հյուսիսարևմտյան տարածքները
Նունավութից բաժանող սահմանի մի հատվածին։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
69-րդ հյուսիսային զուգահեռական
71-րդ հյուսիսային զուգահեռական
70-րդ հարավային զուգահեռական


== Ծանոթագրություններ ==
Կուչուկովո (գյուղ, Ուչալինսկի շրջան)

Կուչուկովո (ռուս.՝ Кучуково, բաշկիրերեն՝ Көсөк), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գազ եղջրավոր

Գազ եղջրավոր (լատ.՝ Astragalus fragrans), բակլազգիներ ընտանիքի, գազ ցեղի բույս։


== Նկարագրություն ==
Թոււի է՝ 50-70 սմ բարձրությամբ։ Տերևները կազմված են 5-7 զույգ գծաերկարավուն բթածայր, 1,4-1 ,6 սմ երկարությամբ և 0,3-0,4 սմ լայնությամբ տերևիկներից։ Ցողունը ծածկված է դեղնադարչնավուն կեղևով։ Ծաղկաբույլերը գնդագլխիկանման են։ Ծաղկակիրները գրեթե հավասար են տերևների երկարությանը։ Պսակը մանուշակագույն է կամ կարմրամանուշակագույն։ Ունդերը ուղիղ են։


== Տարածվածություն ==
Տարածված է Կովկասում, նախկին ԽՍՀՄ-ի եվրոպական մասի հարավ-արևելքում. Ղազախստանում, հարավարևմտյան Սիբիրում։ Հայաստանի տարածքում հանդիպում է Սևանի ավազանում, Արարատյան դաշտում, Փամբակի լեռներում, միջին և վերին լեռնային գոտիներում, չոր, քարքարոտ թեքությունների վրա։


== Կիրառություն ==
Էկոլոգիական խումբը՝ XI:


== Ծանոթագրություններ ==
Վալենտինա Գունինա

Վալենտինա Գունինա (փետրվարի 4, 1989(1989-02-04), Մուրմանսկ, ՌԽՖՍՀ, ԽՍՀՄ), ռուս շախմատիստուհի, գրոսմայստեր (2013), Ռուսաստանի սպորտի վարպետ (2013)։


== Նվաճումներ ==
Ռուսաստանի եռակի չեմպիոն (2011, 2013, 2014), 2 անգամ դարձել է Եվրոպայի չեմպիոն (2012, 2014)։ Աշխարհի բլից առաջնության չեմպիոն (2012)։ Օլիմպիադաների եռակի հաղթող (2010, 2012, 2014), 2 անգամ էլ Ռուսաստանի հավաքականում հաղթել է Եվրոպայի թիմային մրցաշարում (2009, 2011)։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
անձնական էջը ՖԻԴԵ կայքում
խաղերը Chessgames բազայում
անձնական էջը 365chess.com կայքում
անձնական էջը OlimpBase.org կայքում
անձնական էջը RussiaChess.org կայքում
Կուզկի (գյուղ, Կոնոտոպի շրջան)

Կուզկի (ուկրաիներեն՝ Кузьки), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Կուզկի գյուղում բնակվում էր 584 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոբերտ Ռեդֆորդ

Ռոբերտ Ռեդֆորդ, լրիվ անուն ազգանունը՝ Չառլզ Ռոբերտ Ռեդֆորդ կրտսեր (անգլ.՝ Charles Robert Redford Jr., օգոստոսի 18, 1936(1936-08-18)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի դերասան, ռեժիսոր և պրոդյուսեր, Օսկարի կրկնակի դափնեկիր, Լավագույն ռեժիսոր անվանակարգում և 1 պատվավոր Օսկար 2002 թ. Սիդնի Պուատյեի հետ։
Խաղացել է մոտ 60 ֆիլմում, 30-ից ավելի ֆիլմերի ռեժիսոր է և պրոդյուսեր, առավել հայտնի է «Բուչ Քեսիդին և Սանդենս Քիդը», «Խաբեություն», «Քոնդորի երեք օրերը», «Ողջ նախագահական շքախումբը», «Սովորական մարդիկ» և «Աֆրիկայից» ֆիլմերում խաղացած դերերով։ Օսկարը ստացել է առաջին իսկ ռեժիսորական աշխատանքի համար, 1980 թվականին նկարահանված «Սովորական մարդիկ» դրամայի համար։


== Կենսագրություն ==
Ռոբերտ Ռեդֆորդը ծնվել է 1936 թվականին։ Մայրը՝ Մարթա Վ. Հարթ, ծնվել է Տեխասում, հայրը՝ Չառլզ Ռովերտ Ռեդֆորդ ավագը (1914–91), եղել է կաթնավաճառ, այնուհետև աշխատել է «Standard Oil Company» նավթային ընկերությունում որպես հաշվապահ։ Ռեդֆորդը ունի անգլիական, հրեական և շոտլանդական արմատներ։ Ավարտել է Բոուլդերի Կոլորադյան համալսարանը 1955 թվականին, եղել է համալսարանի բեյսբոլի թիմի անդամ, երկար տարիներ զբաղվել է սպորտով, մի քանի ֆիլմերում նկարահանվել է առանց փոխարինող կասկադյորի։
1958 թվականին ամուսնացել է մորմոն Լոլե Ջին Վան Վանեգենի (Lola Jean Van Wagenen) հետ, ով ծնունդով Յուտա նահանգից էր։ Նրանք ունեցել են 4 երեխա՝ Սքոթ Էնթոնի, Շոնա Ջին, Դեյվիդ Ջեյմս և Էմի Ռեդֆորդ։ Լոլան և Ռեդֆորդը ամուսնալուծվել են 1985 թվականին։
Ռոբերտ Ռեդֆորդը ունի 7 թոռ։
2009 թ. հուլիսին ամուսնացել է իր խաղընկերուհի Սիբիլլա Շագարշի հետ։
1981 թվականին Ռբորետ Ռեդֆորդը իր տան գտնվող տարածքում հիմնել է ամերիկյան անկախ կինոյի «Սանդենս» ինստիտուտը։ Նա ներկայումս Յուտա նահանգի ամենամեծ հողասեփականատերերից մեկն է, նրան է պատկանում մոտ 5500 ակր մակերեսով հողատարածք։


== Ծանոթագրություններ ==


== Արտաքին հղումներ ==
Sundance Founder Robert Redford on His Life, His Activism and the Importance of Independent Films - Democracy Now, հունվար 2010


== Գրականություն ==
Callan, Michael Feeney (2011). Robert Redford։ the biography. New York, New York։ Alfred A. Knopf. ISBN 978-0679450559.
(5707) Շևչենկո

(5707) Շևչենկո (անգլ.՝ Shevchenko), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 2-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,18658 ա. մ., առավելագույնը մոտենում է 2,0439 ա. մ. հեռավորության վրա և հեռանում 2,3293 ա. մ.։ Արեգակի շուրջ մեկ ամբողջական պտույտ է կատարում 1180,99 երկրային օրվա ընթացքում, իր ուղեծրով շարժվելով միջինում 0,304829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5707) Շևչենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուդնյա (քաղաքատիպ ավան, Ռուդնյանսկի շրջան)

Անվան այլ կիրառումների համար տե՛ս՝ ՌուդնյաՌուդնյա (ռուս.՝ Рудня), քաղաքատիպ ավան Ռուսաստանի Վոլգոգրադի մարզի Ռուդնյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 7372 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրեդնյայա Ռուդնյա

Սրեդնյայա Ռուդնյա (ուկրաիներեն՝ Середня Рудня), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Սրեդնյայա Ռուդնյա գյուղում բնակվում էր 36 մարդ։ Բնակավայրը զբաղեցնում է 0,222 կմ² տարածք։ Բնակչության խտությունը կազմում էր 162,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)